b'\n_START_ARTICLE_\nSankt Vith\n_START_SECTION_\nZemljopis\n_START_PARAGRAPH_\nSankt Vith se nalazi na prijelazu Eifela i Ardena. Uz sam grad, u op\xc4\x87inskom podru\xc4\x8dju nalazi se veliki broj sela i zaselaka: Amelscheid, Andler, Atzerath, Breitfeld, Crombach, Eiterbach, Galhausen, Heuem, Hinderhausen, H\xc3\xbcnningen, Lommersweiler, Neidingen, Neubr\xc3\xbcck, Neundorf, Niederemmels, Oberemmels, Recht, R\xc3\xb6dgen, Rodt, Schlierbach, Sch\xc3\xb6nberg, Setz, Steinebr\xc3\xbcck, Wallerode, Weppeler i Wiesenbach.\n_START_SECTION_\nPovijest\n_START_PARAGRAPH_\nGrad je u pro\xc5\xa1losti bio va\xc5\xbeno regionalno trgova\xc4\x8dko sredi\xc5\xa1te, te je dobio prava grada 1350. godine. St. Vith je bio dio Luksemburga sve do poraza Napoleona. Nakon Be\xc4\x8dkog kongresa grad je dodijeljen Pruskoj. Nakon njema\xc4\x8dkog poraza u Prvom svjetskom ratu grad je 1925. Versajskim ugovorom pripojen Belgiji. Zbog velike prometne zna\xc4\x8dajnosti, grad je bio popri\xc5\xa1te velikih bitaka u Drugom svjetskom ratu. Nakon \xc5\xa1to je bio na kraju osvojen od strane Njema\xc4\x8dke, ameri\xc4\x8dke zra\xc4\x8dne snage su ga bombardirale na Bo\xc5\xbei\xc4\x87 1944. godine, te skoro u potpunosti razru\xc5\xa1ile. U sije\xc4\x8dnju 1945., grad zauzimaju ameri\xc4\x8dke snage. Danas je jedina predratna gra\xc4\x91evina u St. Vithu toranj B\xc3\xbcchel.'